Sarvisé u Saruisé (/Sarbisé/ ~ /Sarwisé/, oficialment y en castellano Sarvisé, anque dica a Guerra Civil yera dito Saruisé) ye un lugar d'o municipio de Broto, o segundo en población dezaga d'o mesmo Broto, con 101 habitants en l'actualidat. Ye un lugar d'economía centrata mes que mes en o turismo.

O lugar de Saruisé s'incendió de raso en a Guerra Civil, en un d'es primers episodios d'o retacule d'o frent enta las valles altas que rematoren en a Bolsa de Bielsa.

Molimentos
A Ilesia d'a Natividat de Santa María de Saruisé, orichinalment romanica d'o sieglo XII, només conservaba lo campanal en rematar a guerra, y habió d'estar reconstruyita, como la mes gran parti d'as construccions d'o lugar. Ye una ilesia adedicada a la Natividat de Santa María que ye la ilesia parroquial d'o lugar.

Fiestas
3 de febrero, fiesta d'hibierno fendo honor ta Sant Blas. Con es pobladors de Broto, romería ent'a ermita d'o santo en o camín de Torla.
23 d'abril, romería ent'a ermita de Sant Chorche de Saruisé)ermita de Sant Chorche.
10 de chulio, romería ent'a Ermita de Sant Cristobal.
8 de setiembre, Fiesta Mayor por a Natividat de Santa María.
Saruisé